12.மீனம்:-மீனராசி அன்பர்களே இந்த வாரம் உங்களுக்கு புதன் நன்மை தரும் கிரகமாகும்.டிசம்பர்22,23அண்டை அயல் வீட்டுக்காரர்களுடன் மிகவும் கவனமாகப் பேசிப் பழகுதல் நல்லது. யாத்திரையில் குழந்தைகளை எச்சரிக்கையுடன் பார்த்துக் கொள்ளவும்.புதிய கடன்கள் வாங்கிப் பழைய கடன்களை அடைக்க வாய்ப்பு உள்ளது. டிசம்பர்24,25வீடுகளில் கவனமுடன் இருந்தால் திருட்டுப் போவதை தடுக்கலாம்.தந்தை மகன் உறவில் பிரச்சனைகள் வர வாய்ப்பு உள்ளதால் கவனமுடன் இருக்கவும். குழந்தைகளின் மன மகிழ்ச்சிக்காக வெளியூர் பிரயாணங்களை மேற் கொள்ள நேரிடும்.ஆடம்பர அலங்காரப் பொருட்கள், கட்டில் மெத்தை போன்ற பொருட்கள், இராசானம்,கமிசன் தரகுத் தொழிற் செய்வோர்கள்,மரம், காய்கரி வியாபாரிகள்,தபால் தந்தித் துறையினர்கள், பத்திரிக்கைத் துறை சார்ந்தவர்கள் ஆகியோர்கள் லாபம் அடைவார்கள்.டிசம்பர்26,27,28செய் தொழிலில் இருந்து வந்த பிரச்சனைகளில் மேலும் சற்று பொறுமையைக் கடைப் பிடிக்கவும்.இது வரை விடை காண முடியாத நோய்களுக்கு விடை காணும் காலமாகும். உடம்பில் முதுகு மற்றும் கால்களில் நோய்கள் வந்து விலகும்.புதிய ஆடை அணிகலன் ஆபரணங்களை வாங்குவீர்கள்.பொதுவாக இது ஒரு சுமாரான நற்பலன் தரும் வாரமாகும்.